Um vísiorð í íslensku og viðskeytið -na 243 1956 : 434 ) . I seðlasafni Orðabókar Háskólans er ekki að finna eldri dæmi um svona en frá lokum 17. aldar . 9 Frá 18. öld eru tiltæk dæmi fremur fá og sýna raunar aðeins óeiginlega bendivísun : ( 74 ) Vmm Stund þo dragest sona / Ad Hialp þijn auglijsest . ( OH , 18. öld ) ( 75 ) Endud von , þad for nu sona . ( OH , 18. öld ) ( 76 ) Sona kemst allt um sider heim . ( OH , 18. öld ) í heimildum frá 19. öld fer verulega að bera á svona sem háttarákvæði með eiginlegri bendivísun : ( 77 ) og var allur marinn og blóðugur . Hann mælti : ,, Svona er búið að fara með mig . " ( JÁ í > js . I 39 : 32 ) ( 78 ) gakk þú svona , eins og ég gjöri . ( OH , 19. öld ) Þess er að gæta að aðgreining bendivísunar með svona kann að vera nokkru eldri en heimildirnar benda til , einkum vegna þess að notkun orðsins hefur trúlega mjög verið bundin við talmál . En heimildirnar gefa fulla ástæðu til að gera ráð fyrir að aðgreining bendivísunar og endurvísunar sé seint til komin og hafi að líkindum ekki náð festu fyrr en á 18. öld . Þær breytingar sem orðið hafa á innbyrðis afstöðu sérstæðra hátt - arákvæða í atvikslið snerta ekki aðeins vísiorðið svona . Miðað við fornmál er sú breyting áberandi að svo er ekki lengur ráðandi vísiorð . í nútímamáli er það sjaldhaft og er að jafnaði stíllega merkt nema helst í föstum samböndum : ( 79 ) Það fór svo að áhöfnin varð að yfirgefa bátinn ( 80 ) Mér telst svo til að það hafi verið fjörutíu manns í veislunni Á hinn bóginn hefur þannig fengið eins konar grunnhlutverk áþekkt því sem svo hefur í fornmáli . Það tekur bæði til endurvísunar og bendi - vísunar : ( 81 ) Þú átt að opna töskuna með því að snúa lyklinum þrisvar sinn - um . — Já , en ég reyndi að opna hana þannig . Meðal elstu dæma um svona eru dæmi um afbrigðin sé svona ( sisona ) og til svona . I myndinni sé svona kann að vera á ferðinni hin gamla boðháttarmynd so . sjá , en annars er óljóst um tilurð þessara mynda og merkingareinkenni þeirra andspænis myndinni svona .